વડાપ્રધાન નરેન્દ્ર મોદીનું ખ્વાબ છે કે ગુજરાતની જનતા બુલેટટ્રેનમાં બે કલાકમાં મુંબઇની સફર કરી શકે પરંતુ આ ખ્વાબમાં અનેક અવરોધો આવી રહ્યાં છે. બુલેટ ટ્રેન માટે જોઇતી જમીન આપવાનો ખેડૂતો ઇન્કાર કરી રહ્યાં છે. આ ખેડૂતો ગુજરાતના છે અને મહારાષ્ટ્રના પણ છે. જમીન અધિગ્રહણ પેટે ખેડૂતોને મળતા વળતરથી તેઓ ખુશ નથી. આ ડ્રીમ પ્રોજેક્ટ પાછળ 1,08,000 કરોડનો ખર્ચ થવાનો છે. આ પ્રોજેક્ટમાં જાપાન સરકારની 81 ટકા લોન છે. કહેવાય છે કે જમીન અધિગ્રહણના મામલે જાપાનના અધિકારીઓ પણ ખુશ નથી. જાપાનાના કોન્સુલ જનરલે મુંબઇ થી અમદાવાદ વચ્ચેની બુલેટ ટ્રેન યોજના અંગે ચિંતા વ્યકત કરી છે. તેમનુ કહેવુ છે કે બુલેટ ટ્રેન પ્રોજેક્ટ 2023માં પૂર્ણ કરવાનો છે ત્યારે હવે અમારી પાસે પાંચ વર્ષ જ છે તેથી જમીન અધિગ્રહણનો વિવાદ ઝડપથી નહીં ઉકેલાય તો પ્રોજેક્ટની ડેડલાઇન ચૂકી જવાશે. કહે છે કે સારા કામ માટે 100 વિધ્ન આવે છે. બુલેટ ટ્રેન પ્રોજેક્ટ પણ તેમાં અપવાદ નથી...